《和秋景韵二十首 其六 秋意》
明代·李昌祺

庚金应候雨收初，一叶飘飘坠井梧。苧服不宜临水坐，藤床已爱背风铺。

衰容未入溪头柳，爽气偏凝石眼蒲。颇觉今朝非昨日，炎凉何苦自相驱。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。